सेटटॉप बॉक्स नहीं, तो 1 जनवरी से टीवी बंद
शहरमें लोकल केबल उपभोक्ताओं को अब अपनी जेब ढीली करनी होगी। डिजिटल केबल डाले जाने के कारण अब शहर में डिश ऑपरेटर सेट टॉप बॉक्स लगाकर अपने प्लान अनुसार उपभोक्ताओं को विभिन्न चैनल देंगे। केबल ऑपरेटरों ने अब तक कई केबल टीवी उपभोक्ताओं के घरों में सेट टॉप बॉक्स लगा दिए हैं। अभी बहुत से सेट टॉप बॉक्स और लगने बाकी हैं। शहरी क्षेत्र के जो उपभोक्ता 31 दिसंबर तक सेट टॉप बॉक्स नहीं लगाएंगे उनके टीवी 1 जनवरी को पूरी तरह बंद हो जाएंगे। सेट टॉप बॉक्स लगाने के बाद अपने मनपसंद चैनल चुनने की छूट होगी।
31 दिसंबर तक बदल लें 2005 से पहले के नोट
साल2005 से पहले के करेंसी नोटों को बदलने की समय सीमा 31 दिसंबर को समाप्त हो रही है। रिजर्व बैंक ऑफ इंडिया ने जून 2015 में समय सीमा छह महीने बढ़ा कर 31 दिसंबर 2015 कर दी थी। पहले यह समय सीमा 30 जून थी। जिन नोटों को बदला जाना है, उनमें 500 रुपए और 1000 रुपए के नोट भी शामिल हैं। रिजर्व बैंक ने दिसंबर 2014 में इन नोटों को बदलने की समय सीमा 30 जून तय की थी। साल 2005 के पहले के नोट को पहचानना आसान है। 2005 के पहले जारी करेंसी नोट के उलटी तरफ प्रकाशन वर्ष नहीं है। वहीं, 2005 के बाद छपे नोटों में उलटी तरफ नीचे प्रकाशन वर्ष छपा है।
हर टीवी के लिए अलग से सेट टॉप बॉक्स
शहरमें अभी अपना लोकल केबल टीवी नेटवर्क के जरिए विभिन्न कॉलोनी और मोहल्लों में डिश केबल नेटवर्क अपना संचालन कर रहे थे। अभी तक डिश संचालक को 200 से 300 रुपए देकर घरों में उपभोक्ता एक से तीन टीवी तक चला लेते थे, लेकिन अब घर में जितनी टीवी उस हिसाब से सेट टॉप बॉक्स लेना होगा, जिसके पैसे लगेंगे। सेट टॉप बॉक्स के अलावा मासिक पेमेंट भी सेट टॉप बॉक्स के हिसाब से ही करना होगा। इस तरह से उपभोक्ताओं पर दोहरी मार पड़ने वाली है।
मल्टी टीवी सेट टॉप बॉक्स है विकल्प
जोउपभोक्ता अपने घर में एक से अधिक टीवी रखते हैं, वह मल्टी टीवी सेट टॉप बॉक्स लगा सकते हैं। कई कंपनियां ऐसी सुविधा देती हैं। ज्यादा टीवी होने पर उन्हें शुल्क में रियायत भी है।
केबलऑपरेटर वसूल रहे हैं मनमाने दाम
ऑपरेटरसेट टॉप बॉक्स लगाने के मनमाने दाम वसूल रहे हैं। 600 के सेट टॉप के 1300 से लेकर 2000 रुपए तक वसूल रहे हैं। ऑपरेटर मनमानी वसूली के पीछे तर्क दे रहे हैं कि केबल, एंप्लीफायर और इंस्टालेशन चार्जेज जोड़कर कीमत ले रहे हैं। इसके अलावा महीने का चार्ज अलग से ले रहे हैं। जो सेटटॉप बॉक्स लगाए जा रहे हैं उनसे डिजिटल पिक्चर क्वालिटी मिलेगी।
hin_Deva hin_Deva hin_Deva hin_Deva bho_Deva hin_Deva bho_Deva hin_Deva hin_Deva hin_Deva